《自颍水入淮》
清代·洪亮吉

我为颍川谣，忽与颖尾别。君歌月映清淮流，不识孤篷已飘雪。

长淮岸头村树斜，短棹系岸惊栖鸦。可怜人鸟共凄绝，天水阔处难为家。

操舟者谁北风劲，十五吴姬寄身命。风波到眼不识愁，妆罢只照长淮镜。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。